Planét katé

Planét katé atawa planét lemét atawa planet kerdil (basa Inggris: dwarf planet) nyaéta sebutan pikeun banda-banda langit anu muiran panonpoé di Surya Mandala anu saluyu jeung ciri-ciri ieu:
 ngorbit ngurilingan panonpoé
 mibanda massa anu cukup pikeun mibogaan gravitasi sorangan sangkan bisa nyanghareupan tekenan banda teger (rigid body) nu matak banda akasa éta mibanda bentuk ékuilibrium hidrostatik (bentuk ampir buleud)
 acan "mersihkeun sabudeureun" (clearing the neighborhood; ngosongkeun orbit sangkan teu ditempatan banda-banda akasa mangukuran cukup badag séjénna salian satelitna sorangan) di daérah sabudeureun orbitna
 lain mangrupa satelit hiji planét atawa banda akasa nonbéntang séjénna

Katégori "planét katé" ieu diciptakeun dina pasamoan Pahijian Astronomi Internasional tanggal 24 Agustus 2006. Dumasar kana definisi ieu, Pluto kudu dirobah statusna tina planét jadi planét katé ku sabab Pluto can ngosongkeun daérah di sabudeureun orbitna (Sabuk Kuiper).

 Anggota 
Ieu di handap mangrupa daptar banda akasa anu geus dibéré status "planét katé":

+ Ngaran  Katégori  Diaméter (km)  Massa (1021 kg) Ceres Asteroid  974 ± 3 0,95 Pluto Plutino  2306 ± 20  13,05 Haumea Plutoid  1150 ± 250  4,2 Makemake Plutoid  1500 ± 400  ~4 Eris Piringan kasebar  <2340  16,7
 Plutoid: Planét katé anu miboga orbit di daérah trans-Néptunus

 Tempo ogé 
 Planét

 Référénsi